
ΤΕΥΧΟΣ ΔΕΥΤΕΡΟ 


Αρ 


. Φύλλου 1267 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός εγκατεστημένης ισχύος, ανά τε¬ 
χνολογία ή και κατηγορία σταθμών παραγωγής 
ηλεκτρικής ενέργειας από Α.Π.Ε. και Σ.Η.Θ.Υ.Α., η 
οποία δημοπρατείται μέσω ανταγωνιστικής δια¬ 
δικασίας υποβολής προσφορών για τα έτη 2018, 
2019 και 2020, ελάχιστου αριθμού ανταγωνι¬ 
στικών διαδικασιών υποβολής προσφορών ανά 
έτος, ανώτατης επιτρεπόμενης τιμής προσφοράς 
για κάθε ανταγωνιστική διαδικασία υποβολής 
προσφορών και τέλους συμμετοχής σε ανταγωνι¬ 
στική διαδικασία υποβολής προσφορών, με βάση 
τις παρ. 3 και 6 του άρθρου 7 του ν. 4414/2016. 

2 Εξαίρεση από την υποβολή, σύμφωνα με την 
1065606/7222/ΔΕ-Β/18.7.2000 (ΦΕΚ 951 Β') ΑΥΟ 
όπως τροποποιήθηκε και ισχύει, συμφωνητικών 
που καταρτίζονται μεταξύ της εταιρείας ΚΕΝ 
ΠΑΡΑΓΩΓΗ ΚΑΙ ΕΜΠΟΡΙΑ ΕΝΕΡΓΕΙΑΚΩΝ ΠΡΟΪΟ¬ 
ΝΤΩΝ Α.Ε. με Α.Φ.Μ. 800749766 και των συνδρο¬ 
μητών πελατών της. 


ΑΠΟΦΑΣΕΙΣ 

Αριθμ. ΑΠΕΕΚ/Α/ΦΙ/ο ικ. 172859 (1) 

Καθορισμός εγκατεστημένης ισχύος, ανά τε¬ 
χνολογία ή και κατηγορία σταθμών παραγωγής 
ηλεκτρικής ενέργειας από Α.Π.Ε. και Σ.Η.Θ.Υ.Α., 
η οποία δημοπρατείται μέσω ανταγωνιστικής 
διαδικασίας υποβολής προσφορών για τα έτη 
2018, 2019 και 2020, ελάχιστου αριθμού αντα¬ 
γωνιστικών διαδικασιών υποβολής προσφο¬ 
ρών ανά έτος, ανώτατης επιτρεπόμενης τιμής 
προσφοράς για κάθε ανταγωνιστική διαδικασία 
υποβολής προσφορών και τέλους συμμετοχής 
σε ανταγωνιστική διαδικασία υποβολής προσφο¬ 
ρών, με βάση τις παρ. 3 και 6 του άρθρου 7 του 
ν. 4414/2016. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Το ν. 4414/2016 «Νέο καθεστώς στήριξηςτων σταθ¬ 


μών παραγωγής ηλεκτρικής ενέργειας από Ανανεώσι¬ 
μες Πηγές Ενέργειας και Συμπαραγωγή Ηλεκτρισμού και 
Θερμότητας Υψηλής Απόδοσης - Διατάξεις για το νομικό 
και λειτουργικό διαχωρισμό των κλάδων προμήθειας 
και διανομής στην αγορά του φυσικού αερίου και άλλες 
διατάξεις» (ΦΕΚ Α' 149) και ιδιαίτερα τις παρ. 3 και 6 του 
άρθρου 7. 

2. Το ν. 4495/2017 «Έλεγχος και προστασία του Δομη¬ 
μένου Περιβάλλοντος και άλλες διατάξεις» (ΦΕΚΑ' 167). 

3. Το ν. 4001/2011 «Για τη λειτουργία Ενεργειακών 
Αγορών Ηλεκτρισμού και Φυσικού Αερίου για Έρευνα, 
Παραγωγή και Δίκτυα Μεταφοράς Υδρογονανθράκων 
και άλλες ρυθμίσεις» (ΦΕΚ Α' 179), όπως ισχύει. 

4. Το ν. 2773/1999 «Απελευθέρωση της αγοράς ηλε¬ 
κτρικής ενέργειας - Ρύθμιση θεμάτων ενεργειακής πο¬ 
λιτικής και λοιπές διατάξεις» (ΦΕΚ Α' 286), όπως τροπο¬ 
ποιήθηκε και ισχύει. 

5. Το ν. 3468/2006 «Παραγωγή Ηλεκτρικής Ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και 
λοιπές διατάξεις» (ΦΕΚ Α' 129), όπως ισχύει. 

6. Το ν. 3851/2010 «Επιτάχυνση της ανάπτυξης των 
Ανανεώσιμων Πηγών Ενέργειας για την αντιμετώπιση 
της κλιματικής αλλαγής και άλλες διατάξεις σε θέματα 
αρμοδιότητας του Υπουργείου Περιβάλλοντος Ενέργειας 
και Κλιματικής Αλλαγής» (ΦΕΚ Α' 85), όπως ισχύει. 

7. Το ν. 4062/2012 «Αξιοποίηση του πρώην Αεροδρο¬ 
μίου Ελληνικού - Πρόγραμμα ΗΛΙΟΣ -Προώθηση της 
χρήσης ενέργειας από ανανεώσιμες πηγές (Ενσωμάτωση 
Οδηγίας 2009/28/ΕΚ) - Κριτήρια Αειφορίας Βιοκαυσί¬ 
μων και Βιορευστών (Ενσωμάτωση Οδηγίας 2009/30/ 
ΕΚ2012)» (ΦΕΚ Α' 70), όπως ισχύει. 

8. Το ν. 4152/2013 «Επείγοντα μέτρα εφαρμογήςτων νό¬ 
μων 4046/2012,4093/2012 και 4127/2013» (ΦΕΚ Α' 107). 

9. Το ν. 4203/2013 «Ρυθμίσεις θεμάτων Ανανεώσιμων 
Πηγών Ενέργειας και άλλες διατάξεις», (ΦΕΚ Α' 235), 
όπως ισχύει. 

10. Το ν. 4336/2015 «Συνταξιοδοτικές διατάξεις - Κύ¬ 
ρωση του Σχεδίου Σύμβασης Οικονομικής Ενίσχυσης 
από τον Ευρωπαϊκό Μηχανισμό Σταθερότητας και ρυθ¬ 
μίσεις για την υλοποίηση της Συμφωνίας Χρηματοδότη¬ 
σης» (ΦΕΚ Α' 94), όπως ισχύει. 

11 .Το ν. 4513/2018 «Ενεργειακές Κοινότητες και άλλες 
διατάξεις» (ΦΕΚ Α' 9). 

12. Τον Κώδικα Συναλλαγών Ηλεκτρικής Ενέργειας που 

εγκρίθηκε με την απόφαση Ρ.Α.Ε. 56/2012 (ΦΕΚ ΒΊ04), 
όπως ισχύει. 

13. Τον Κώδικα Διαχείρισης του Ελληνικού Συστήμα¬ 
τος Μεταφοράς Ηλεκτρικής Ενέργειας που εγκρίθηκε με 
την υπ' αριθμό 57/2012 απόφαση της ΡΑΕ (ΦΕΚ Β' 103), 
όπως ισχύει. 

14. Τον Κώδικα Διαχείρισης του Ελληνικού Δικτύου 
Διανομής Ηλεκτρικής Ενέργειας, που εγκρίθηκε με την 
υπ'αριθμ. 395/2016 απόφαση της ΡΑΕ (ΦΕΚ Β'78/2017), 
όπως ισχύει, 

15. Την απόφαση της Ευρωπαϊκής Επιτροπής 0(2016) 
7272/16.11.2016 με θέμα 5ΐ3ΐθ Αίά 5Α 44666 - ΰΓθθεθ 
"Νονν ορθΓΒΐίης 3ίά 5ςήθΐτΐθ Εογ ΐήθ ρΐΌάυςΐίοπ οί 
θίθεΐπςίΐγ ΙΤοιη ΡΕ5 3πά ΗΕ0ΗΡ". 

16. Την απόφαση της Ευρωπαϊκής Επιτροπής 0(2017) 
9102/4.11.2018 με θέμα 5ΐ3ΐθ Αίά 5Α 48143 -(2017/Ν) 
ΟιΓθθεθ "ΤθηάθΓ5 ϊογ ϊΡιθ ρΓοάυεΐίοπ οί θΐθςΐπείΐγ ίΐΌΐτι 
ΓθηεννΒόΙθ ΘΠΘΓ9Υ 5οαιτθ5 3ηά ίι^ίιΐγ θίίίςίθηΐ εοηηόίηθά 
Ρΐθ3Ϊ3Π0 ροννθΓ ίη5Ϊ3ΐΐ3ΪίθΠ5". 

17. Τη γνωμοδότηση υπ'αριθμ. 2/2018 της Ρ.Α.Ε. 

18. Την υπουργική απόφαση με Α.Π. ΑΠΕΕΚ/Α/Φ1/ 
οικ. 184573/13.12.2017 «Καθορισμόςτεχνολογιών ή και 
κατηγοριών σταθμών παραγωγής ηλεκτρικής ενέργειας 
από Α.Π.Ε. και Σ.Η.Θ.Υ.Α. που εντάσσονται σε καθεστώς 
στήριξης με τη μορφή Λειτουργικής Ενίσχυσης μέσω 
ανταγωνιστικής διαδικασίας υποβολής προσφορών, 
χαρακτηρισμός των ανταγωνιστικών διαδικασιών υπο¬ 
βολής προσφορών ως τεχνολογικά ουδέτερων ή μη και 
καθορισμός μεθοδολογίας και διαδικασίας επιμερισμού 
ισχύος για συμμετοχή, στις ανταγωνιστικές διαδικασίες 
υποβολής προσφορών, σταθμών παραγωγής ηλεκτρικής 
ενέργειας από Α.Π.Ε. και Σ.Η.Θ.Υ.Α. που εγκαθίστανται 
σε χώρες εντός του Ευρωπαϊκού Οικονομικού Χώρου 
υπό την προϋπόθεση ενεργού Διασυνοριακού Εμπορίου 
ενέργειας με αυτές, με βάση την παρ. 2 του άρθρου 7 του 
ν. 4414/2016» όπως ισχύει. 

19. Το π.δ. 132/2017 «Οργανισμός Υπουργείου Περι¬ 
βάλλοντος και Ενέργειας» (ΦΕΚ Α' 160). 

20. Ταπ.δ. 70/2015 (ΦΕΚΑ' 114), σχετικά με την ανασύ¬ 
σταση του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλλο¬ 
ντος και Ενέργειας και 125/2016 (ΦΕΚΑ' 210) σχετικά με 
το διορισμό Υπουργών, Αναπληρωτών Υπουργών και 
Υφυπουργών. 

21 .Το π.δ. 63/2005 «Κωδικοποίηση νομοθεσίας για την 
Κυβέρνηση και τα Κυβερνητικά Οργανα» (ΦΕΚΑ' 98) και 
ειδικότερα το άρθρο 90 αυτού. 

22. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός και πεδίο εφαρμογής 

Με τις διατάξεις της παρούσας καθορίζονται η εγκα¬ 
τεστημένη ισχύς, ανά τεχνολογία ή/και κατηγορία σταθ¬ 


μών παραγωγής ηλεκτρικής ενέργειας από Α.Π.Ε. και 
Σ.Η.Θ.Υ.Α., η οποία δημοπρατείται μέσω ανταγωνιστικής 
διαδικασίας υποβολής προσφορών για τα έτη 2018,2019 
και 2020 συμπεριλαμβανομένων των σταθμών Α.Π.Ε. 
που εγκαθίστανται σε χώρες εντός του Ευρωπαϊκού Οι¬ 
κονομικού Χώρου, υπό την προϋπόθεση ενεργού Δια¬ 
συνοριακού Εμπορίου ενέργειας με αυτές, ο ελάχιστος 
αριθμός ανταγωνιστικών διαδικασιών υποβολής προ¬ 
σφορών ανά έτος, η ανώτατη επιτρεπόμενη τιμή προ¬ 
σφοράς για κάθε ανταγωνιστική διαδικασία υποβολής 
προσφορών και το τέλος συμμετοχής σε ανταγωνιστική 
διαδικασία υποβολής προσφορών που καταβάλλεται 
υπέρ της ΡΑΕ, σύμφωνα με τις παρ. 3 και 6 του άρθρου 
7 του ν. 4414/2016. 

Άρθρο 2 

Ελάχιστος αριθμός ανταγωνιστικών 
διαδικασιών υποβολής προσφορών ανά έτος 
και εγκατεστημένη ισχύς, ανά τεχνολογία ή/και 
κατηγορία σταθμών παραγωγής ηλεκτρικής 
ενέργειας από Α.Π.Ε. και Σ.Η.Θ.Υ.Α., η οποία δημο- 
πρατείται μέσω ανταγωνιστικής διαδικασίας υπο¬ 
βολής προσφορών για τα έτη 2018,2019 και 2020 

1. Κατά τα έτη 2018,2019 και 2020, θα διεξαχθούν του¬ 
λάχιστον έξι (6) ανταγωνιστικές διαδικασίες υποβολής 
προσφορών ειδικές κατά τεχνολογία, δηλαδή τρεις (3) 
για φωτοβολταϊκούς σταθμούς και τρεις (3) για αιολικούς 
σταθμούς, τουλάχιστον δύο (2) κοινές ανταγωνιστικές 
διαδικασίες υποβολής προσφορών και τουλάχιστον μία 
(1) ανταγωνιστική διαδικασία υποβολής προσφορών 
ειδική κατά περιοχή (Πίνακας 1). 

2. Κάθε έτος, σε τουλάχιστον μια ανταγωνιστική διαδι¬ 
κασία υποβολής προσφορών, η ΡΑΕ με την απόφαση της 
παρ. 5 του άρθρου 7 του ν.4414/2016 (ΦΕΚ Α' 149), με 
εφαρμογή της μεθοδολογίας του άρθρου 7 της υπουρ¬ 
γικής απόφασης ΑΠΕΕΚ/Α/ΦΙ/οικ. 184573/13.12.2017 
(ΦΕΚ Β'4488), επιμερίζει μέρος της δημοπρατούμενης 
ισχύος για τη συμμετοχή στην ανταγωνιστική διαδικασία 
υποβολής προσφορών και σταθμών Α.Π.Ε. που εγκαθί¬ 
στανται σε χώρες εντός του Ευρωπαϊκού Οικονομικού 
Χώρου, υπό την προϋπόθεση ενεργού Διασυνοριακού 
Εμπορίου ενέργειας με αυτές. 

3. Η δημοπρατούμενη ισχύς για κάθε ανταγωνιστική 
διαδικασία για τα έτη 2018,2019 και 2020 παρουσιάζεται 
στον Πίνακα 1. Στην περίπτωση που η δημοπρατούμενη 
ισχύς μιας ανταγωνιστικής διαδικασίας δεν καλύπτεται, 
είναι δυνατή η υπερκάλυψη αυτής με την επιλογή του 
αμέσως επόμενου, στη σειρά κατάταξης με βάση την 
τιμή προσφοράς στην ανταγωνιστική διαδικασία, σταθ¬ 
μού ή συγκροτήματος σταθμών. 




Πίνακας 1: Δημοπρατούμενη ισχύς νια κάθε ανταγωνιστική διαδικασία για τα έτη 2018,2019 και 2020 

Άρθρο 3 

Ανώτατη επιτρεπόμενη τιμή προσφοράς 
για κάθε αντανωνιστική διαδικασία 
υποβολής προσφορών 

Η ανώτατη επιτρεπόμενη τιμή προσφοράς για κάθε 
ανταγωνιστική διαδικασία υποβολής προσφορών κα¬ 
θορίζεται ως εξής: 

1. Για την πρώτη ανταγωνιστική διαδικασία υποβολής 
προσφορών: 

α. Για τις ανταγωνιστικές διαδικασίες υποβολής προ¬ 
σφορών ειδικές κατά τεχνολογία: 

ί. 85 €/ΜννΡι, για φωτοβολταϊκούς σταθμούς εγκατε¬ 
στημένης ισχύος μεγαλύτερης ή ίσης των 500 I<\Λ/ και 
μικρότερης ή ίσης του 1 Μνν, 

Μ. 80 €/Μ\Λ/Ρι, για φωτοβολταϊκούς σταθμούς εγκατε¬ 
στημένης ισχύος μεγαλύτερης του 1 Μ \Ν και μικρότερης 
ή ίσης των 20 Μνν, 

ίίί. 90 €/ΜννΡι, για αιολικούς σταθμούς Μέγιστης Ισχύος 
Παραγωγής μεγαλύτερης των 3 Μ \Ν και μικρότερης ή 
ίσης των 50 Μ\Α/ και για αιολικούς σταθμούς που ανή¬ 
κουν σε Ενεργειακές Κοινότητες Μέγιστης Ισχύος Πα¬ 
ραγωγής μεγαλύτερης των 6 Μνν και μικρότερης ή ίσης 
των 50 Μνν. 

β. Για τις ανταγωνιστικές διαδικασίες υποβολής προ¬ 
σφορών ειδικές κατά περιοχή: 

ί. Κατά τα οριζόμενα στην παρ. 1 α, μετά τη διασύνδεση 
ενός ή περισσοτέρων μη διασυνδεδεμένων νησιών. 

Μ. Κατά τα οριζόμενα στην παρ. 1 α, για περιοχές που 
έχουν χαρακτηριστεί ως κορεσμένα δίκτυα κατά την 
έννοια της παρ. 5 του άρθρου 3 του ν. 3468/2006, όπως 
ισχύει. 

ίίί. 80 €/Μ\Α/Γι, για την κάλυψη του περιθωρίου του 
ειδικού διασυνδετικού έργου «Σύνδεση Ν. Μάκρη - Πο- 
λυπόταμος και Δίκτυο ΥΤ Ν. Εύβοιας». 

γ. Για την κοινή ανταγωνιστική διαδικασία υποβολής 
προσφορών: 

Η ελάχιστη τιμή μεταξύ των υψηλότερων κατακυρω- 
θέντων προσφορών σε κάθε μία από τις αμέσως προη¬ 
γούμενες ανταγωνιστικές διαδικασίες υποβολής προ¬ 


σφορών ειδικές κατά τεχνολογία των αιολικών σταθμών 
Μέγιστης Ισχύος Παραγωγής μεγαλύτερης των 3 Μ \Ν και 
μικρότερης ή ίσης των 50 Μνν και των φωτοβολταϊκών 
σταθμών εγκατεστημένης ισχύος μεγαλύτερης του 1 Μ \Ν 
και μικρότερης ή ίσης των 20 Μ \Ν, απομειωμένη κατά 1 %. 

2. Για τις επόμενες ανταγωνιστικές διαδικασίες υπο¬ 
βολής προσφορών: 

α. Για τις ανταγωνιστικές διαδικασίες υποβολής προ¬ 
σφορών ειδικές κατά τεχνολογία: 

Η υψηλότερη κατακυρωθείσα προσφορά της προη- 
γηθείσας ανταγωνιστικής διαδικασίας υποβολής προ¬ 
σφορών της ίδιας κατηγορίας, απομειωμένη κατά 1%. 

β. Για τις ανταγωνιστικές διαδικασίες υποβολής προ¬ 
σφορών ειδικές κατά περιοχή: 

Κατά τα οριζόμενα στην παρ. 2α, μετά τη διασύνδεση 
ενός ή περισσοτέρων μη διασυνδεδεμένων νησιών και 
για περιοχές που έχουν χαρακτηριστεί ως κορεσμένα 
δίκτυα κατά την έννοια της παρ. 5 του άρθρου 3 του 
ν. 3468/2006, όπως ισχύει. 

γ. Για τις κοινές ανταγωνιστικές διαδικασίες υποβολής 
προσφορών: 

Η ελάχιστη τιμή μεταξύ των υψηλότερων κατακυρωθέ- 
ντων προσφορών σε καθεμιά από τις αμέσως προηγού¬ 
μενες ανταγωνιστικές διαδικασίες υποβολής προσφο¬ 
ρών, ειδικές κατά τεχνολογία, των κατηγοριών «αιολικοί 
σταθμοί Μέγιστης Ισχύος Παραγωγής μεγαλύτερης των 
3 Μνν και μικρότερης ή ίσης των 50 Μ\Ν » και «φωτοβολ- 
ταϊκοί σταθμοί εγκατεστημένης ισχύος μεγαλύτερης του 
1 Μνν και μικρότερης ή ίσης των 20 Μνν», απομειωμένη 
κατά 1 %. 

Άρθρο 4 

Τέλος συμμετοχής σε ανταγωνιστική 
διαδικασία υποβολής προσφορών 

Το τέλος συμμετοχής σε ανταγωνιστική διαδικασία 
υποβολής προσφορών, που καταβάλλεται υπέρ της ΡΑΕ, 
καθορίζεται ανά κατηγορία σταθμών σύμφωνα με τον 
Πίνακα 2. 


Πίνακας 2:Τέλος συμμετοχής σε αντανωνιστική διαδικασία υποβολής προσφορών, υπέρ της ΡΑΕ 


Κατηγορίες σταθμών 

Τέλος υπέρ 
ΡΑΕ (€) 

Φωτοβολτάίκοί σταθμοί εγκατεστημένης ισχύος μεγαλύτερης ή ίσης των 500 Κ\Λ/ 
και μικρότερης ή ίσης του 1 Μνν 

500 

Φωτοβολτάίκοί σταθμοί εγκατεστημένης ισχύος μεγαλύτερης του 1 Μνν 
και μικρότερης ή ίσης των 20 Μνν 

1000 

Αιολικοί σταθμοί Μέγιστης Ισχύος Παραγωγής μεγαλύτερης των 3 Μνν 
και μικρότερης ή ίσης των 50 Μνν 

1000 

Αιολικοί σταθμοί Μέγιστης Ισχύος Παραγωγής μεγαλύτερης των 50 Μνν 

5000 

Φωτοβολτάίκοί σταθμοί εγκατεστημένης ισχύος μεγαλύτερης των 20 Μνν 

5000 

Συγκροτήματα τουλάχιστον δύο (2) αιολικών σταθμών που έχουν κοινό σημείο 
σύνδεσης στο Σύστημα ή το Δίκτυο Μέγιστης Ισχύος Παραγωγής μεγαλύτερης των 50 Μνν 

5000 

Συγκροτήματα τουλάχιστον δύο (2) φωτοβολταϊκών σταθμών που έχουν κοινό σημείο 
σύνδεσης στο Σύστημα ή το Δίκτυο εγκατεστημένης ισχύος μεγαλύτερης των 20 Μνν 

5000 

Συγκροτήματα τουλάχιστον ενός (1) αιολικού και ενός (1) φωτοβολταϊκού σταθμού που έχουν κοινό 
σημείο σύνδεσης στο Σύστημα ή το Δίκτυο Μέγιστης Ισχύος Παραγωγής μεγαλύτερης των 50 Μνν 

5000 














13878 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 267/10.04.2018 


Άρθρο 5 

Έναρξη ισχύος - Χρονική περίοδος εφαρμογής - 

Δημοσίευση 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

2. Η χρονική περίοδος εφαρμογήςτης παρούσας από¬ 
φασης ξεκινάει από την ημερομηνία που τίθεται σε ισχύ 
και τελειώνει την 31.12.2020. 

3. Η απόφαση αναρτάται και είναι διαθέσιμη στο δικτυ- 
ακό τόπο του Υπουργείου Περιβάλλοντος και Ενέργειας 
(Ριΐΐρ://νννννν.γρθΙ<3.9Γ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2018 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. ΔΕΛΒ 1048020 ΕΞ (2) 

Εξαίρεση από την υποβολή, σύμφωνα με την 
1065606/7222/ΔΕ-Β/18.7.2000 (ΦΕΚ 951 Β') ΑΥΟ 
όπως τροποποιήθηκε και ισχύει, συμφωνητικών 
που καταρτίζονται μεταξύ της εταιρείας ΚΕΝ 
ΠΑΡΑΓΩΓΗ ΚΑΙ ΕΜΠΟΡΙΑ ΕΝΕΡΓΕΙΑΚΩΝ ΠΡΟΪ¬ 
ΟΝΤΩΝ Α.Ε. με Α.Φ.Μ. 800749766 και των συν¬ 
δρομητών πελατών της. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις της παρ. 16 του άρθρου 8 του ν. 1882/ 
1990 (ΦΕΚ 43Α ) με τις οποίες ορίζεται ότι συμφωνητι¬ 
κά που καταρτίζονται μεταξύ επιτηδευματιών ή τρίτων 
για οποιαδήποτε συναλλαγή θεωρούνται μέσα σε δέκα 
ημέρες από την ημερομηνία καταρτίσεως και υπογρα¬ 
φής από την αρμόδια ΔΟΥ άλλως είναι ανίσχυρα και δεν 
έχουν έννομο αποτέλεσμα. 

2. Τις διατάξεις της παρ. 2 του άρθρου 8 του ν. 2386/ 
1996 (ΦΕΚ 43Α ) όπως αντικαταστάθηκε με την παρ. 6 
του άρθρου 27 του ν. 2682/1999 (ΦΕΚ 16Α') με τις οποίες 
εξαιρέθηκαν της θεώρησης τα συμφωνητικά που καταρ¬ 
τίζονται από επιτηδευματίες ή τρίτους με το Δημόσιο, 
τις Τράπεζες, τους Οργανισμούς, τις επιχειρήσεις του 
ευρύτερου δημόσιου τομέα, τους δήμους και τις κοινό¬ 
τητες, τις ασφαλιστικές επιχειρήσεις, τις επιχειρήσεις που 
εκδίδουν κάρτες συναλλαγών και τις εταιρίες χρηματο¬ 
δοτικής μίσθωσης του ν. 1665/1986. 

3. Τις διατάξεις της παρ. 7 του άρθρου 32 του ν. 2648/ 
1998 (ΦΕΚ 238Α ) με τις οποίες ορίζεται ότι με αποφάσεις 
του Υπουργού Οικονομικών που δημοσιεύονται στην 
Εφημερίδα της Κυβερνήσεως μπορεί να καθορίζονται 
υπηρεσίες του Υπουργείου Οικονομικών στις οποίες υπο¬ 
βάλλονται τα στοιχεία που προβλέπονται από τις διατά¬ 
ξεις του άρθρου 8 του ν. 1882/1990 και των άρθρων 47 


και 55 του ν. 2065/1992 (ΦΕΚ 113Α'), όπως αυτά ισχύουν, 
καθώς επίσης να εξαιρούνται ορισμένοι υπόχρεοι από 
την υποβολή στοιχείων ή να ορίζεται διαφορετικός τρό¬ 
πος υποβολής αυτών. 

4. Την υπ' αριθμ. Δ6Α 1015213 ΕΞ 2013/28.1.2013 
(Β' 130 και Β'372) απόφαση του Υπουργού Οικονομικών 
«Μεταβίβαση αρμοδιοτήτων στον Γενικό Γραμματέα της 
Γ.Γ.Δ.Ε. του Υπουργείου Οικονομικών», όπως συμπληρώ¬ 
θηκε, τροποποιήθηκε και ισχύει, σε συνδυασμό με τις 
διατάξεις της υποπαραγράφου α' της παρ. 3 του άρθρου 
41 ν. 4389/2016. 

5. Τις διατάξεις του Κεφαλαίου Α' «Σύσταση Ανεξάρτη¬ 
της Αρχής Δημοσίων Εσόδων» του Μέρους Πρώτου του 
ν. 4389/2016 «Επείγουσες διατάξεις για την εφαρμογή 
της συμφωνίας δημοσιονομικών στόχων και διαρθρωτι¬ 
κών μεταρρυθμίσεων και άλλες διατάξεις» (Α' 94) και ειδι¬ 
κότερα των άρθρων 1,2,13,14,17 και 41, όπως ισχύουν. 

6. Την υπ' αριθμ. 1/20.01.2016 (ΦΕΚ 18/Υ.Ο.Δ.Δ./ 
20.01.2016) Πράξη του Υπουργικού Συμβουλίου «Επιλογή 
και διορισμός Γενικού Γραμματέα της Γενικής Γραμματεί¬ 
ας Δημοσίων Εσόδων του Υπουργείου Οικονομικών» και 
την αριθ. 39/3/30.11.2017 (ΦΕΚ 689/Υ.Ο.Δ.Δ./20.12.2017) 
«Ανανέωση της θητείας του Διοικητή της Ανεξάρτητης 
Αρχής Δημοσίων Εσόδων», σε συνδυασμό με τις διατά¬ 
ξεις της παραγράφου 10 του άρθρου 41 του ν. 4389/2016, 
όπως ισχύουν. 

7. Την 1065606/7222/ΔΕ-Β/18.7.2000 (ΦΕΚ951 Β') ΑΥΟ, 
όπως τροποποιήθηκε και ισχύει, με την οποία, μεταξύ 
άλλων, καθορίστηκε διαφορετικός τρόπος (3 μηνιαίες 
καταστάσεις) υποβολής των συμφωνητικών της παρ. 16 
του άρθρου 8 του ν. 1882/1990. 

8. Την από 19/6/2017 επιστολή και το από 14/2/2018 
μήνυμα ηλεκτρονικού ταχυδρομείου της εταιρείας ΚΕΝ 
ΠΑΡΑΓΩΓΗ ΚΑΙ ΕΜΠΟΡΙΑ ΕΝΕΡΓΕΙΑΚΩΝ ΠΡΟΪΟΝΤΩΝ 
Α.Ε. με Α.Φ.Μ. 800749766. 

9. Τις αντικειμενικές δυσχέρειες που ανακύπτουν στην 
παραπάνω εταιρεία με την υφιστάμενη διαδικασία υπο¬ 
βολής στοιχείων για φορολογική αξιοποίηση, λόγω του 
μεγάλου αριθμού των συνδρομητών πελατών της. 

10. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, αποφα¬ 
σίζουμε: 

1. Εξαιρούμε την εταιρεία ΚΕΝ ΠΑΡΑΓΩΓΗ ΚΑΙ ΕΜΠΟ¬ 
ΡΙΑ ΕΝΕΡΓΕΙΑΚΩΝ ΠΡΟΪΟΝΤΩΝ Α.Ε. με Α.Φ.Μ. 800749766 
από τις υποχρεώσεις υποβολής συμφωνητικών που 
προβλέπονται στην ΑΥΟ 1065606/7222/ΔΕ-Β7ΦΕΚ 
951 Β'/31.7.2000 όπως τροποποιήθηκε και ισχύει και 
μόνο για τα συμφωνητικά που καταρτίζει με τους συν¬ 
δρομητές πελάτες της. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2018 

Ο Διοικητής 

ΓΕΩΡΓΙΟΣ ΠΙΤΣΙΛΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























